何秀蘭

何秀蘭，綽號何姨姨、雞仔蘭，係香港立法會新界東選區、香港島選區議員。

何秀蘭曾經喺佛教黃鳳翎中學讀書，1979年至1995年，從事成衣製造出口業。1991年香港立法局首次直接選舉，何秀蘭加入劉慧卿嘅助選團。1993年，佢同一班爭取民主嘅人士組成壓力團體－蟻聯。1995年擔任當時立法局法律界代表吳靄儀議員嘅助理。

1996年劉慧卿等人成立論政團體前綫。何秀蘭加入後，成為前綫首任召集人。

1998年香港立法會選舉，何秀蘭同劉慧卿合組同一張名單，角逐新界東選區直選議席，並雙雙當選。

2000年香港立法會選舉，何秀蘭轉至港島區參選，再次取得議席。

2003年香港區議會選舉係香港七一遊行之後首次選，何秀蘭逐步脫離劉慧卿同前綫，同其他泛民主派人士合組公民起動，何秀蘭出選中西區區議會觀龍選區，挑戰該區區議員民建聯副主席葉國謙，以64票之差贏得議席。

喺2004年，何秀蘭喺立法會選舉輸咗。喺2008、2012年，何秀蘭成功連任再當選立法會議員。

2016年，何秀蘭夥拍麥德正、鄭司律出戰第6屆香港立法會選舉嘅香港島選區地區直選，但最後落選，佢認為係因為俾「雷動計劃」影響選情。

攷

前香港立法會議員
香港監犯
零八憲章簽署人
前中西區區議員
香港泛民主派人士
前前綫黨員‏‎
類:窩打老大學舊生
秀蘭